open-index/open-wikipedia-markdown huggingface dataset:
Амамбај (департман)

**Амамбај** е департман во Парагвај, поточно во регионот Источен Парагвај. Главен град на департманот е Педро Хуан Кабалјеро.Името на департманот потекнува од името на еден вид папарат кој расте во регионот.

## Окрузи

Департманот е поделен на 4 окрузи:

## Географија

Департманот се наоѓа во регионот Источен Парагвај. На север департманот се граничи со Бразил, на југ со департманот Каниндеју,  на исток со Бразил и на запад со департманите Консепсион и Сан Педро. Просечната температура во департманот е 21 степен. Во лето температурата достигнува 35 степени, а во зима паѓа до -1 степен.

## Наводи

* Geografía Ilustrada del Paraguay, Distribuidora Arami SRL; 2007. ISBN 978-99925-68-04-0
* Geografía del Paraguay, Primera Edición 1999, Editorial Hispana Paraguay SRL

## Поврзано
* Парагвај
* Департмани во Парагвај

## Надворешни врски

* SENATUR
* Амамбај 

Категорија:Департмани во Парагвај
Категорија:Држави и територии настанати во 1945 година
Централен департман

**Централниот департман** е еден од департманите во Парагвај. Департманот се наоѓа во регионот Источен Парагвај. Главен град на департманот е Арегва. Централниот департман има околу 1,929,834 жители и тоа го прави најнаселен департман во државата.

## Географија

Департманот се наоѓа во регионот Источен Парагвај, На север департманот граничи со Кордиљера и Президенте Ајес, на запад со Аргентина, на исток со Парагвари и на југ со Њембуку.

## Окрузи

Округот е поделен на 19 окрузи:

## Наводи

* Geografía del Paraguay - Editorial Hispana Paraguay S.R.L.- 1a. Edición 1999 - Asunción Paraguay
* Geografía Ilustrada del Paraguay - ISBN 99925-68-04-6 - Distribuidora Arami S.R.L.
* La Magia de nuestra tierra. Fundación en Alianza. Asunción. 2007.

## Поврзано
* Парагвај
* Департмани во Парагвај

## Надворешни врски

* Информации за Централниот департман 
*  SENATUR

Категорија:Департмани во Парагвај
Сиудад дел Есте

**Сиудад дел Есте** (шпански: *Ciudad del Este*, „источен град“, „град од истокот“) — вториот најголем град во Парагвај.  Градот се наоѓа во департманот Алто Парана, на реката Рио Парана. Според податоците од 2008 година, градот имал население од 320.872 жители.
мини|, Парагвај

## Историја

Градот бил основан во 1957 година. Првичното име на градот било *Пуерто Флор де Ли*, а до 1989 година бил познат како *Пуерто Пресиденте Стреснер*, по Алфредо Стреснер.

## Географија

Градот и истоимениот округ се наоѓаат во југоисточен Парагвај. Сиудад дел Есте се наоѓа спроти бразилскиот град Фоз до Игвасу. Овие два града ги дели реката Парана и поврзани се со Мостот на пријателството. Во влизина е и аргентинската граница. Сидуад дел Есте и околните окрузи Ернандаријас и Пресиденте Франко ја формираат метрополитенската област Гран Сиудад дел Есте.

## Клима

## Наводи

## Поврзано
* Парагвај
* Градови во Парагвај

## Надворешни врски

* Сиудад дел Есте 
*  Општинско мрежно место
*  CiudaddelEste.com.py 

Категорија:Градови во Парагвај
Категорија:Населени места основани во 1957 година
Ана Багрјана

**Ана Багрјана** () — украинска писателка, поет, драматург и преведувач.

[thumb|right|180px|[Јевген Букет и Ана Багрјана на споменикот на Тарас Шевченко во Скопје]]

## Животопис

Таа е родена на 24 март 1981 година во Фастов, Киевската област. Завршила украински јазик и литература на *Институтот за филологија на Киевскиот национален универзитет „Тарас Шевченко“*. Работела како новинар во телевизија, радио и во печат. Од 2007 до 2009 година била Секретар на Советот на Националниот сојуз на писателите на Украина за работа со млади автори и главен уредник на списанието „Гранословие“.

Член е на Националниот сојуз на писателите на Украина и на Здружението на украинските писатели.

## Книжевно творештво

Автор е на поетските книги „Соцветие од зборови” (2000), „Сред виолетовите соништа“ (2002), „Меѓу боговите и нас“ (2005), „Прошетка по јаже“ (2008), „Другите линии“ (2009), „Баење од љубов“ (2011); романите „Етимологија на крвта“ (2008), „Толку необична љубов“ (2010), „Дошкуљака“ (2012);  книга раскази за деца „Животи на истакнати деца“ (2010); низа драмски дела, раскази и критички статии објавени во антологии, алманаси и литературни списанија. Изведени се претстави со пиеси и либрето на Ана Багрјана во Украина, САД и Македонија.

Преведува од словенски јазици. Составител и преведувач на „Антологија на современна поезија на Македонија“ на украински јазик.

Наградена е со повеќе украински и меѓународни книжевни награди: „Рукомесло“, „Коронација на зборот“, „Смолоскип„, Меѓународна украинско-германска награда „Олес Гончар“, „Сребрено перо” (Бугарија), награда „Марусја Бек“ (Канада), повелбата „Академија на Медитеранот“ (Струга, Македонија) и др.

Нејзини дела се преведени на полски, азербајџански, бугарски, руски, македонски, француски, англиски, латвиски, ерменски, албански, српски, хрватски и други јазици. Книгите на Ана Багрјана се објавени во Белгија, Полска, Азербајџан, Бугарија, Србија и Македонија.

## Поврзано
* Украинска книжевност

## Надворешни врски

* http://nspu.org.ua/dovidnyk/%D0%91 
* http://www.bukvoid.com.ua/events/pesentation/2010/03/10/172812.html
* http://sumno.com/article/anna-bagryana-ya-ne-pryhovuyu-togo-scho-zatsikavle/ 
* http://inlit.com.ua/node/1899 
* http://www.poetryclub.com.ua/author.php?id=98
* http://www.mediaport.ua/news/statiy/59428 
* http://zaxid.net/article/83323/ 
* http://www.bbc.co.uk/ukrainian/entertainment/2010/10/101021_book_bagryana_lubov_sp.shtml
* http://life.pravda.com.ua/book/2010/10/11/63584/
* http://www.bukvoid.com.ua/news/child/2010/04/25/072020.html

Категорија:Украински писатели
Категорија:Украински поети
Категорија:Родени во 1981 година
Пијанечка Република

мини|десно|Дедо Иљо Малешевски
**Пијанечка Република** слободна територија во областа Пијанец, Делчевско, создадена по завршувањето на Руско-турската војна во 1878&nbsp;г.

Не адоволен од развојот на настаните во однос на македонското прашање, војводата Илија Марков Малешевски (Дедо Иљо Малешевски) во соработка со другите македонски војводи: Ѓорѓија Пулевски, Григор Огненов, Ѓорѓи Цочов, Коте Карчов, Димитар Трифунов Цветков и Ѓорѓи Антонов ги разоружале башибозучките банди во селата јужно од Ќустендил, и без судири го запоседнале реонот Пијанец.

Оваа акција започнала на 20 јануари 1878 г. (стар стил). Бидејќи се знаело дека турската војскаи властите се повлекле од Пијанец, а останале само Башибозучки банди, Иљо Малешевски решил да ги разоружа и тоа без дозвола на руските власти во Ќустендил. На местото Ветрански ливади тој се состанал со влијателниот буљукбаша Мустафа Брзе од село Габрово. Со него било договорено муслиманските првенци од пијанечките села (12-14 на број) во рок од три дена да го соберат оружјето и да го предадат на неговата чета во Долен Црквенец каде се наоѓал неговиот штаб. Истото било направено без отпор, а му се потчинил и прочуениот пијанечки ајдук Суљо.
Во оваа ослободителна акција се вклучил и Димитар Поп Ѓорѓиев Беровски. Овие здружени чети од околу 150 вооружени луѓе  направиле обиколка на селата, при што било убедено населението во нивните ослободителни намери. Исто така била формиранна - востаничка власт составена од востаничките чети, селските старешини, привремена полициска стража (12 души) и една комисија составена од првенците: Иванчо Попов Икономов од Царево Село - претседател, Ангел С. Чинев, Никола Тодоров, Мицо Киселички, Мане Арсов, Мануил Поп Костадинов, Ангел Н. Чорбаџиски, Мито Н. Бојаџијата, Амит Кадисли и Мола Мехмед.
Во втората половина на февруари било објавено дека Пијанец останува под турска власт, а четите на Иљо Малешевски и Димитар Беровски добиле наредба да се повлечат во Ќустендил. Сепак впоставената власт во Пијанец продолжила да опстојува сè до 29 март 1878. Тогаш пазарџиите враќајќи се од Виница ја донеле веста дека од Кочани кон Царево Село доаѓа многубројна турска војска составена од неколку табури (батаљони) со 4 планински топови и 150 коњаници. Ова предизвикало страв и паника кај христијанското население во пијанечките села, кое набрзина почнало да бега (околу 160 семејства) кон Ќустендил. Еден дел од бегалците се вратиле на почетокот на зимата а другите се населиле во испразнетите турски куќи во Ќустендил, Софија и Ловечко.

Турската војска пристигнала во Царево Село на 30 март 1878&nbsp;г. До христијанското население било пратено соопштение дека нема да му се случи ништо ако се врати во своите домови. Иако тоа било прифатено со недоверба, сепак подоцна се покажало дека турските власти навистина не направиле никакви репресалии врз македонското население.

Категорија:Историја на Македонија
Јуснан

**Јуснан** (швед. *Ljusnan*, стнрд. *Lusn* = „светло“) е река во Шведска со должина од 440 км. Течението започнува од северозападниот дел на покраината Херједален, продолжува низ неа и навлегува во покраината Хелсингланд, па завршува во Ботниското Море. Најголема притока е Вокснан. Реката е мошне добро искористена за производство на електрична енергија со 18 хидроелектрани. 
Во 2001 г. електраните на Јуснан произвеле вкупно 4,5 ТВч.

## Поврзано
* Херједален
* Хелсингланд
* Список на реки во Шведска

## Наводи

Категорија:Реки во Шведска
Категорија:Херједален
Категорија:Хелсингланд
ФК Лестер Сити

**ФК Лестер Сити** е англиски фудбалски клуб со седиште од Лестер, Западен Мидлендс. Моментално се натпреварува во Премиер лигата, највисокото ниво на англискиот лигашки систем. Својте натпревари ги играат на стадионот Кинг Пауер (претходно наречен Стадион Вокерс), кој има капацитет од 32,261 седечки места.

Клубот бил основан во 1884 година како *Лестер Фос* и се натпреварувал на терен во близина на патот Фос Роуд. Тие подоцна се преселиле на Филберт Стрит во 1891 година и одиграле таму 111 години по ред, пред да го релоцираат бизнисот во близина на Стадионот Вокерс во 2002 година, кој подоцна бил преименуван во Кинг Пауер во 2011 година.

Лестер се приклучил на Фудбалската лига на Англија во 1894 година. Најголемиот успех на клубот е освојувањето на Премиер лигата во сезоната 2015-2016, кога Лестер за првпат во својата историја станал шампион на Англија. Со тоа тие станале еден од седумте клубови кој ја освоиле Премиер лигата од нејзиното основање во 1992 година, а нивниот успех во голем број на весници и медиуми бил опишан како еден од најголемите спортски шокови и најпријатни изненадувања во историјата на било кој спорт.

Клубот исто така е познат и под прекарот *лисиците*, кој доаѓа од клупскиот амблем. Традиционало играат во дресови со темно-сина боја и со бели шорцеви.

## Соперништва
Навивачите на Лестер го сметаат тимот на Нотингам Форест за нивен примарен соперник што се должи на историските социо-економски соперништва меѓу градовите Лестер и Нотингам, од каде што доаѓаат двата клуба. Втори соперници на клубот се Дарби Каунти со кои тие играат натпревар во таканреченото дерби на Источен Мидландс.

И покрај тоа што се со седиште во Западен Мидландс, друг соперник на Лестер во последниве неколку години е Ковентри Сити, кои се засновани на само 24 милји оддалеченост. Натпреварите меѓу двата клуба, станаа познати како M69 дерби, дебивајќи ги името по Автопатот кој ги поврзува двата града.

## Играчи
### Моментален состав

 

## Титули
** [[Премиер лига]]** : **1**
:2015-2016

**[[Чемпионшип лига|Втора Дивизија на Англија]]** : **6**
: 1924–1925, 1936–1937, 1953–1954, 1956–1957, 1970–1971, 1979–1980
: ** ''Вицешампиони'' (2) :** 1907–1908, 2002–2003

** [[ФА Куп]]** : **1** 
: 2020-2021
: ** ''Вицешампиони'' (4) :** 1949, 1961, 1963, 1969

** [[Лига куп]]** : **3**
: 1964, 1997, 2000
: ** ''Вицешампиони'' (2) :** 1965, 1999

** [[ФА Комјунити Шилд|Черити Шилд]]** : **1** 
: 1971

## Наводи

## Надворешни врски

* Leicester City Official website
* BBC Leicester – In pictures: 125 years of Leicester City
* Leicester City Fans Forum

Лестер
Пливање на Летните олимписки игри 2012 – 100м делфин во машка конкуренција

алт=Почеток на машката трка на 100 метри пеперутка 6|мини|Почеток на машката трка на 100 метри пеперутка 6
Пливачката трка на **100 метри делфин за мажи** на Летните олмписки игри 2012 се одржа на 3 август во базенот од Олимпискиот центар за водени спортови во Лондон. Преелиминациите и полуфиналните трки беа одржани на 2 август. Мајкл Фелпс го освоил својот рекорден 17-ти златен олимписки медал во неговата последна поединечна дисциплина на игрите.
## Рекорди
Пред натпреварувањето, светскиoт и олимпискиот рекорд беа:

## Резултати
### Преелиминации

### Полуфинале
#### Полуфинале 1

#### Полуфинале 2

### Финале

## Наводи

Делфин
Водна детелина

**Водната детелина** (лат. *Menyanthes trifoliata*) или уште **барска детелина** или **горчивче** или **горчлива детелина** — тревесто повеќегодишно растение од семејството Menyanthaceae. Расте низ заблатени места, мочуришта, крај реки.

## Лековитост
Корисен дел од ова растение се листовите кои се берат за време на цветањето од мај до јули. Во својот хемиски состав содржат горчливи гликозиди од иридоиден тип, флавоноиди, органски киселини, масти, и друго. Дејствува антивоспалително, односно ја намалува телесната температура.

## Наводи

## Надворешни врски

*Jepson Manual Treatment
*USDA Plants Profile
*Photo gallery

Категорија:Лековити растенија
Категорија:Мочуришни растенија
Категорија:Флора на Македонија
Категорија:Флора на Европа
Ѓаволски канџи

**Ѓаволски канџи** () — растение од семејтвото на сусамите, по потекло од Јужна Африка. Билката Ѓаволски канџи го добива името, поради специфичниот изглед на неговите плодови, кои личат на канџи. Првично ова растение било познат само во Јужна Африка, но уште првите европски колонисти ги откриваат лековитите својства на билката и го пренесуваат во Европа, каде почнува да се користи за лекување на артритис и гихт.

## Лековитост
Корените на ѓаволските канџи се користеле како смирувачко средство и како средство за подобрување на варењето. Експерементално својствата на ѓаволскиет канџи се потврдени од многу различни и независни медицински експерти во целиот свет.
Лековитите својства се должат во голема мера на присуството на иридоиди и флавоноиди, кои дејствуваат активно против негативните манифестации на гихт, ревматизам, миалгија, лумбаго и најмногу при артритис. Утврдено е дека при употреба на ѓаволски акнџи се намалуваат болката и отокот при воспаление на зглобови и се враќа подвижноста.
Ѓаволските канџи има многу аспектна акција: противревматична, болка, смирувачко и диуретично дејство. Доведува до намалување на уричната киселина и серумскиот холестерол и е многу погоден при заболувања на уринарниот систем. Препорачливо е да се користи течен екстракт на билки кој е многу урамнотежен производ.

## Наводи

## Надворешни врски
* National Institute of Medicine article on Devil's Claw

* Webpage for Doloteffin, the standardized extract used in clinical trials (in German) 
* Harpago commercial cultivation project on the Avontuur farm in the Kalahari, South Africa (in English)

Категорија:Лековити растенија
Категорија:Усноцветовидни
Категорија:Фолати
Бергвик

**Бергвик** (швед. *Bergvik*) е населено место во општината Седерхамн (округ Јевлеборг), Шведска. Населението брои 834 жители.

## Спорт
Бергвик ги има следните спортски клубови:

* ФК Бергвик (*IFK Bergvik*)

## Наводи

Категорија:Населени места во Шведска
Категорија:Јевлеборг (округ)
Вркута

**Вркута** позната и како **арсланска шепа**, **бисерок** и  **моминска наметка** (лат. *Alchemilla vulgaris*)  е зелјесто растение од семејството рози (Rosaceae). Научното име потекнува од арапскиот збор *alkemelych*, што значи небесна роса и латинскиот *vulgaris* што значи обичен.

## Лековитост
Вркутата е позната како универзален лек за сите женски болести. Капките од лисјата се составен дел од многу напитоци.
Цвета од крајот на мај до почетокот на есента, со мали зеленикаво-жолти цветчиња. Листовите може да се собираат во пролетта, но најдобро е да се собираат во времето на цветање. Содржи танини, флавоноиди, горчливи супстанции, органски киселини, фитостерин, салицилна киселина, етерични масла кои изобилуваат со витамин Ц.
Има антибактериски ефекти, но имаат многу корисни ефекти. Таа е призната како една од најефикасните растенија против женските проблеми. Во народната медицина веќе долго време се користи за лекување на генитални инфекции. Таа го запира растот на ракот на дојката. Може да се користи од страна на жените од сите возрасти. Не се препорачува за бремени жени, доилки и луѓе со заболувања на црниот дроб.

## Литература

*Гостушки, Р: Лечење лековитим биљем, Народна књига, Београд, 1979.
* Грлић, Љ: Енциклопедија самониклог јестивог биља, Аугуст Цесарец, Загреб, 1986.
* Дјук, А, Џ: Зелена апотека, Политика, Београд, 2005.
* Јанчић, Р: Лековите биљке са кључем за одређивање, Научна књига, Београд, 1990.
* Јанчић, Р: Ботаника фармацеутика, Службени лист СЦГ, Београд, 2004.
* Јанчић, Р: Сто наших најпознатијих лековитих биљака, Научна књига, Београд, 1988.
* Којић, М, Стаменковић, В, Јовановић, Д: Лековите биљке југоистичне Србије, ЗУНС, Београд 1998.
* Лакушић, Д: Водич кроз флору националног парка Копаоник, ЈП Национални парк Копаоник, Копаоник, 1995.
* Марин, П, Татић, Б: Етимолошки речник, ННК Интернационал, Београд, 2004.
* Миндел, Е: Витаминска библија, ФаМилет, 1997.
* Мишић Љ, Лакушић Р: Ливадске биљке, ЗУНС Сарајево, ЗУНС Београд, ИП *Свјетлост*, 1990 
* Стаменковић, Во: Наше нешкодљиве лековите биљке, Тренд, Лесковац
* Туцаков, Ј: Лечење биљем, Рад, Београд, 1984.

## Надворешни врски
*Škola biologije 

Категорија:Лековити растенија
Категорија:Розовидни
Категорија:Ботанички таксони опишани од Карл Линеј
Категорија:Растенија опишани во 1753 година
Ботниско Море

мини|301x301пкс| Областа на Ботниско Море.
[мини|200x200пкс| Ботнинско Море кај [Холмсунд во Шведска во септември 2004 година.]]
**Ботниско Море** (; ) — море кое го поврзува Ботнискиот Залив со Балтичкото Море. Кваркен се наоѓа помеѓу двете. Заедно, Ботниското Море и заливот сочинуваат поголем географски ентитет, Ботнискиот Залив, каде што Ботнинското Море е јужниот дел. Целиот Ботниски Залив се наоѓа помеѓу Шведска, на запад, Финска, на исток, и Оландското Море и Архипелашкото Море на југ. Површината на Ботинското Море е приближно 79.000&nbsp;км2. Најголемите крајбрежни градови, од југ кон север, се Раума и Пори во Финска и Јевле и Сундсвал во Шведска. Умео (Шведска) и Васа (Финска) се наоѓаат на крајниот север, во близина на Ботинскиот Залив.

## Поврзано
* Национален парк Ботниско Море

## Наводи

## Надворешни врски
* 

Категорија:Заливи во Атлантскиот Океан
Категорија:Балтичко Море
Категорија:Географија на Шведска
Категорија:Географија на Финска
Список на места во Тирингија

Ова е список за географските објекти во покраината Тирингија, Германија.

## Планини

* Харц
* Рен
* Тириншка Шума

## Реки

* Гера (низ Арнштат и Ерфурт)
* Илм (низ Илменау и Вајмар)
* Лајне (низ Лајнефелде-Ворбис и Хајлигенштат)
* Плајсе (низ Алтенбург)
* Зале (низ Залфелд, Рудолштат и Јена) 
* Шпроте (низ Шмелн) 
* Унштрут (низ Милхаузен, Бад Лангензалца и Земерда)
* Вајсе Елстер (низ Грајц и Гера)
* Вера (низ Хилдбургхаузен, Мајнинген и Бад Залцунген)
* Випер (низ Зондерсхаузен)

## Разно

* Ајхсфелд
* Национален парк Хајних

## Градови

**види** Список на градови во Германија

Категорија:Географија на Тирингија
Категорија:Тирингија
Хелсингланд

**Хелсингланд** (швед. )  е историска покраина (*landskap*) во средна Шведска. Се граничи со покраините Јестрикланд, Даларна, Херједален, Меделпад и Ботнискиот Залив. Историски, претставува дел од крајот Норланд.

## Управа
Традиционалните покраини во Шведска немаат административна или политичка улога, туку опстојуваат само како културно-историски целини. Во случајот на Хелсингланд, покраината го опфаќа северниот дел од административниот округ Јевлеборг. Мали делчиња навлегуваат и во окрузите Јемтланд и Вестернорланд.

## Географија
Теренот е претежно планински и карпест, и се спушта кон брегот. Највисокото место на северот е 530 м, а на југот е 600 м. Покраината е мошне шумовита (околу 85%), па затоа шумарството била главна стопанска гранка во историјата. Со исклучок на некои крајречни подрачја како она на реката Јуснан, почвата е неплодна и сиромашна. Големи делови се карпести и калливи, и сосем непогодни за земјоделски активности.

Дел од подрачјето што се граничи со Ботнискиот Залив (наречено „Висок Брег“) е прогласено за светско наследство на УНЕСКО, како пример за изостазија или постглацијално издигање. Теренот и денес се издига по 1&nbsp;см годишно.

Други геолошки позначајни места се езерскиот систем Делен, кој се состои од метеорски кратери. Ова е единственото место во земјата кајшто се среќава вулканскиот андезитетн камен, наречен „деленит“.

## Историја
Жителите на Хелсингланд за првпат сте споменуваат во староанглиската поема „Видсвит“ (IX-X век), каде се нарекуваат „Хелсинзи“. Ова подоцна го потврдува и Адам Бременски, околу 1070 г., кој го споменува нивното учество во трговската морнарица.

Во XII век се случила голема преселба на населението од Хелсингланд во јужното крајбрежје Финска, тогашен Естерланд. Местото што го населиле го добило името на нивната татковина. Во 1550, кралот Густав Васа основал нов град во близината. Во 1812, градот Хелсинки станал главен град на Финска.

Најстар град во Хелсингланд е Худиксвал, кој го добил статусот во 1582. По него следи Седерхамн, кој станал град во 1620. Третиот град е прогласен дури во 1942 (Болнес).

### Војводи на Хелсингланд
Почнувајќи од 1772 г, принцеви и принцезите во Шведска се назначуваат за војводи/војвотки на разни покраини, но ова е чисто формална титула. Моментално оваа титула ја носи Принцезата Мадлен (1982-), Војвотка од Хелсингланд и Јестрикланд.

## Наводи

* „Хелсингланд“ - Нордиска семејна книга 

## Надворешни врски
* Портал на Хелсингланд   

Категорија:Покраини во Шведска

Категорија:Историски области
Авентофт

**Авентофт** () — општина во округот Северна Фризија во покраината Шлезвиг-Холштајн, Германија. Оваа месност е најсеверната точка во континентална Германија.

## Наводи

Категорија:Северна Фризија (округ)
Македонско-босанскохерцеговски односи

**Македонско-босанскохерцеговските односи** се надворешните односи меѓу **[[Република Македонија]]** и **[[Босна и Херцеговина]]**. Односите меѓу двете држави се добри, без какви било отворени прашања  Амбасадата на Република Македонија во БиХ е во главниот град, Сараево. Босанската амбасада е исто така во главниот град на Македонија, Скопје.    Босна и Херцеговина има и почесен конзулат во Битола.
## Историја

До 1991 година, и двете земји биле дел од  составот на Социјалистичка Федеративна Република Југославија. По декларациите за независност на Хрватска и на Словенија од јуни 1991 година, Македонија по три месеци подоцна, во септември 1991 година прогласила независност. Босна и Херцеговина ја прогласи својата независност во март 1992. Дипломатските односи меѓу двете држави беа воспоставени 
На 12 мај 1993. Босна и Херцеговина, како и другите бивши југословенски републики, ја признава Република Македонија под своето уставно име , и е меѓу 131 држави кои го направија истото.

## [[ЕУ]] и [[НАТО]] аспирации

Македонија и Босна и Херцеговина ја делат истата цел за влез во Европската Унија.Босна и Херцеговина чека влез во НАТО додека Македонија веќе е членка на НАТО..

Македонија е земја кандидат за влез во ЕУ од 2005 година и ја чека датата за преговорите за влез. Додека пак Македонија е полноправна членка на НАТО. Македонија стана член на НАТО штом пронајде решение за спорот околу името со Грција.

Додека пак Босна и Херцеговина има цел да се придружи кон НАТО. Во 2008, го потпиша договорот за стабилизација и асоцијација со Европската унија.

## Бошњаците во Македонија

Има мал број на Бошњаци во Македонија. Според последниот попис во Македонија од 2002, бошњачкото малцинство брои 17,018 луѓе, кое е околу 0,84% од вкупното население во Република Македонија. Нема податоци колку Босански Хрвати и Босански Срби има во Македонија.

## [[Македонците во Босна и Херцеговина]]
Мал број на Македонци постои во БиХ. Според последниот попис од 1991 во Босна и Херцеговина имало 1596 Македонци. Сегашниот број на Македонците кои живеат во БиХ е непознат.

## Споредба на факти

## Наводи
Македонско-словенечки односи

**Македонско-словенечките односи** се надворешните односи меѓу **[[Република Македонија|Македонија]]** и **[[Словенија]]**. Двете држави имаат многу блиски политички и економски односи. И двете републики биле дел од СФРЈ и подоцна прогласиле независност (Словенија во јуни, Македонија во септември) и се признаа меѓу себе на 12 февруари 1992. Дипломатските односи меѓу двете држави беа воспоставени на 17 март 1992. Словенија го поддржува суверенитетот, територијалниот интегритет, Евро интеграцијата и визната либерализација на Република Македонија. Има значаен број на словенечки инвеститори во Македонија. Во 2007, беа инвестирани околу 70 милиони евра. Во јануари 2009, македонскиот премиер Никола Груевски рече дека тој очекува повеќе словенечки инвестиции во инфрастуктурата и енергетски проекти.  Словенија е првата држава која ја признала Македонија.

Македонија има амбасада во главниот град, Љубљана. Словенија има амбасада во Скопје и почесен конзулат во Битола. 

## Потпишани договори

*Договор за слободна трговија
*Договор за меѓусебна промоција и заштита на инвестициите
*Договор меѓу Владата на Република Македонија и Владата на Република Словенија за одбегнување на двојното оданочување по однос на данокот на доход и данокот на капитал

## Наводи

Словенија
Кристине Либеркнехт

**Кристине Либеркнехт** (; р.  во ) — германска политичарка во Христијанската демократска унија (CDU). Моментално е министер-претседател (премиер) на сојузната покраина Тирингија од 2009 година и како претседавач на покраинскиот огранок на партијата во Тирингија.

## Надворешни врски

* Официјална страница

Категорија:Живи луѓе
Категорија:Родени во 1958 година
Пливање на Летните олимписки игри 2012 – 200м делфин во женска конкуренција

Пливачката трка на **200 метри делфин за жени** на Летните олмписки игри 2012 се одржа на 1 август во базенот од Олимпискиот центар за водени спортови во Лондон. Преелиминациите и полуфиналните трки беа одржани на 31 јули.

## Рекорди
Пред натпреварувањето, светскиoт и олимпискиот рекорд беа:

Следниов рекорд беше поставен за време на натпреварувањето:

## Резултати
### Преелиминации

### Полуфинале

#### Полуфинале 1

#### Полуфинале 2

### Финале

## Наводи

Делфин
Пјеро ди Козимо де Медичи

**Пјеро ди Козимо де Медичи** (роден на  во  - починал на  во ) — де факто владетел на Фиренца во периодот од 1464 до 1469 година во времето на ренесансата.

Пјеро Медичи е роден како најстар син на Козимо Стариот и Контесина де Варди. Во 1444 година се оженил за Лукреција Торнабони која имала старо фирентинско потекло. Во текот на својот живот постојано бил болен. Во текот на животот на неговиот татко, тој не играл голема улога поради неговата постојана лоша здравствена состојба.

Неговото време како водач во Фиренца било одбележано со обид за државен удар предводен од Лука Пити и Николо Содерини. Во 1467 Пјеро морал да се соочи со војна против Република Венеција, поттикнати од фирентинската поддршка дадена на Франческо I Сфорца, војводата на Милано во која битка венецијанските сили доживеале пораз.

Тој исто така ја продолжил традицијата на семејството да дава уметничко покровителство. Починал во 1470 година.

Пјеро ди Козимо
Категорија:Италијанци од 15 век
Категорија:Владетели на Фиренца
Категорија:Починати во 1469 година
Џовани ди Козимо де Медичи

**Џовани ди Козимо де Медичи** (роден на  во  - починал на  во ) бил италијански банкар и покровител на уметноста.

Џовани Медичи е роден како втор син на Козимо Стариот и Контесина де Барди. За разлика од својот брат, Џовани имал добра здравствена состојба и бил прогласен од Козимо како негов веројатен наследник. Од 1438 тој основал филијала на семејната банка во Ферара.

Во 1454 Џовани бил избран за игумен на Фиренца и следната година тој станал член на делегацијата која ја доби Папа Пиј II во градот. Следната година Козимо го направил генерален директор на својата банка.

Џовани се оженил со Џиневра дељи Алесандри во 1453 година. Имале само едно дете кое починало во 1459 година, а освен ова тој имал и најмалку уште две вонбрачни кои исто така починале многу млади.

Џовани починал во 1463 година и бил погребан во базиликата ди Сан Лоренцо.

Џовани ди Козимо
Категорија:Италијанци од 15 век
Козимо де Медичи

**Козимо Џовани де Медичи** (;  во  -  ) — прв владетел од династијата Медичи која владеела со Фиренца во поголемиот дел од ренесансата.

Козимо го наследил своето богатство од својот татко Џовани ди Бичи кој бил банкар. Козимо речиси незабележано и без потреси ја претворил Фирентинската Република во монархија. Тој успеал да создаде силна партија, која наскоро започнала битка со аристократската партија на Алибите. Во почетокот тој доживеал пораз. Во 1433 година бил уапсен каде со поткуп успеал да не биде убиен и бил испратен во Павија а потоа и во Венеција. Уште во следната година неговата партија победила и Козимо се вратил во Фиренца застанувајќи на чело на републиката.

Во политичкиот живот Козимо се трудел да воспостави мир во Северна Италија, преку создавање на рамнотежа на силите помеѓу Фиренца, Венеција и Пелимо и сакал да ја намали интервенцијата на надворешните сили (особено Франција и Светото Римско Царство).

Козимо ја добил славата на заштитник на културата и уметноста. Во 1439 година Козимо Медичи ги испратил своите агенти во светот да најдат древни ракописи и во 1444 тој ја отворил првата јавна библиотека Сан Марко. Ова било револуционерен за своето време чекор, бидејќи дотогаш само црквата ја имала улогата да распространува знаење. По негово наредба биле направени и многу преводи. Козимо Медичи наредил на Фирентинскиот универзитет да се учи грчки јазик. Така ова место станало првото место после 700 години каде се изучувал грчки јазик. Тој создал и академија за изучување на учењата на Платон и Питагора. Тој го ангажирал младиот Микелоцо Микелоци да го изгради Палацо Медичи Рикарди.

По неговата смрт во 1464, Козимо бил наследен од својот син Пјеро ди Козимо де Медичи, татко на Лоренцо де Медичи (Лоренцо Убавиот). Неговата гробница е во базилика Сан Лоренцо во Фиренца.

Козимо
Категорија:Италијанци од 15 век
Категорија:Владетели на Фиренца
Нанина де Медичи

**Нанина де Медичи** (родена на  во  - починала на  во ) била ќерка на Пјеро ди Козимо де Медичи и Лукреција Торнабони.

Нанина
Категорија:Италијанци од 15 век
Лоренцо де Медичи

**Лоренцо де Медичи** (роден на  во  - починал на  во ) бил владетел на Фиренца во времето на ренесансата од династија Медичи.

Тој бил син на Пјеро ди Козимо де Медичи и Лукреција Торнабони. Можеби она што тој е најмногу познат е неговиот придонес во уметничкиот свет, давајќи големи суми на пари за уметниците да можат да се создават ремек дела. Микеланџело во тоа време живеел во неговиот двор каде ја создал *Мадона на скалите*.

Неговиот живот се совпаднал со висока точка на почетокот на италијанската ренесанса а неговата смрт го означил крајот на Златното доба на Фиренца. Во 1478 бил направен неуспешен обид за атентат врз него од страна на Франческо Паци.

Лоренцо де Медичи е погребан во капелата Медичи во Фиренца.

## Младост
Неговиот дедо , Козимо де Медичи, бил првиот член на Семејството Медичи да комбинираат соработка со Банката Медичи со водење на Република Фиренца. Козимо бил еден од најбогатите луѓе во Европа и трошел многу голем дел од богатството во владата и филантропија. Тој бил патрон на  уметностите и ги основал јавните работи.  Таткото на Лоренцо, Пјер ди Козимо де Медичи, беше подеднакво воцентарот на животот на Фиренца, главно како уметнички патрон и собирач, додека чичкото на Лоренцо, Џовани ди Козимо де Медичи, се гргрижел за интересите во бизнисот на семејството . Мајка му на Лоренцо, Лукрезиа Торнабуни,била писател на сонатаs и пријател на поетите и филозоферите на Академијата Медичи. Таа станала негов советник по смртта на неговите вујко и татко.

Лоренцо
Категорија:Италијанци од 15 век
Категорија:Владетели на Фиренца
Алтенбург (округ)

**Алтенбург** () — округ во Тирингија, Германија. Се граничи со (од запад надесно) округот Грајц, Бургенланд (Саксонија-Анхалт) и окрузите Лајпциг, Мителзаксен, Цвикау во Саксонија.

## Историја
мини|Типичен четиристран двор со капија од 1743 година кај езерцето во Плотендорф, што го карактеризира градскиот пејзаж
Областа околу реката Плајсе бил дел од огромно шумско подрачје, кое било населено од Словените. Замокот Алтенбург веќе постоел во 10 век. Во следните векови пристигнале германските доселувачи. Бил дел од грофовијата Мајсен во 14 век. Во тоа време поголемиот дел од шумите биле отсечени.

Градот Алтенбург и околината биле мало војводство Саксо-Алтенбург од 1826 до 1918; потоа кратко време била држава во Вајмарската Република, пред да биде распуштена во 1922 со цел да се создаде покраината Тирингија.

Округот во неговите денешни граници бил основан во 1922 под името „Алтенбург“. Во 1952 се спровела административна реформа и округот бил поделен на два дела, наречени Алтенбург и Шмелн. Повторно биле споени во 1994, но сега под името „Алтенбургер Ланд“.

## Географија

Алтенбургер Ланд е најисточниот округ на Тирингија. Тој е главно земјоделска област. Главна река во округот е Плајсе, притока на Вајсе Елстер, преминувајќи низ округот од југ кон север. Ридот Остерланд е дел од северните падини на Рудните Планини, кои полека се спуштаат кон низините во источниот дел на Саксонија-Анхалт.

## Грб

## Градови и општини

## Наводи

## Надворешни врски

* Официјална страница
Гесниц

**Гесниц** () — град во округот Алтенбург, во Тирингија, Германија. Се наоѓа на реката Плајсе, 12 километри јужно од Алтенбург и 20 километри северозападно од Цвикау.

## Наводи

Категорија:Алтенбург (округ)
Споменик на Питу Гули (Скопје)

**Споменикот на Питу Гули** е споменик поставен во паркот *„Жена борец“* спроти Собранието на Република Македонија. Споменикот вреди 118 илјади и е излеан во белградската леарница *„Јеремиќ“*. Споменикот на Питу Гули е поставен на постамент, спроти споменикот на Никола Карев .
## Галерија


File:PituGuliSkopje9.JPG
File:PituGuliSkopje10.JPG 
File:PituGuliSkopje1.JPG  
File:PituGuliSkopje3.JPG 
File:PituGuliSkopje4.JPG 
File:PituGuliSkopje5.JPG 
File:PituGuliSkopje6.JPG
File:PituGuliSkopje7.JPG
File:PituGuliSkopje8.JPG


## Наводи

Категорија:Споменици во Скопје
Категорија:Македонски дела од 2012 година
Маноло Ескобар

**Manuel García Escobar** (19 Октомври 1931 година, Лас Norias де Daza, Ел Ехидо, Алмерија), најпознат како **Маноло Escobar**, е шпански пејач на Андалусија и шпански песна куплет. Тој, исто така, работел како глумец во неколку музички филмови. Меѓу неговите успеси се на Porompompero, Мојот автомобил (1969), miniskirt или жив и Шпанија, Белгија композитор Лав Rozenstraten.

## Почетоци
Маноло Escobar е петта на десет деца на Антонио Гарсија и Марија дел Кармен Ескобар, кому тој ја посвети песната Madrecita Maria del Carmen. Неговиот татко го напушти семејството земјоделство традиција да се вклучат во хотелот бизнис и култура. Потоа, таа се сретна со еден републиканец пензиониран учител, кој даде засолниште за промена да се справи со обука на сите негови браќа, вклучувајќи и музика. Маноло почнале да играат лејта. Исто така, свиреше пијано во неговите рани години.
На 14 емигрирал со неговите браќа во Барселона, каде што работел како чирак во различни занаети. Тој започна во шоу-бизнисот помеѓу Бадалона (Барселона) и Кинески Барселона со групата Маноло Escobar и неговите гитари, кои исто така беа неговите браќа Салвадор и Балдомеро. Подоцна, и со успехот на групата, тие ќе бидат додадени уште еден брат, Хуан Габриел. Двете Хуан Габриел и Хосе Марија, уште еден брат Гарсија Escobar, напишана набргу по тој изведува песни за групата.

## Наводи
http://www.miguel-a.es/ECOS/wMESCOBA.htm

## Надворешни врски
Official Website

Категорија:Починати во 2013 година
Категорија:Родени во 1931 година
Категорија:Шпански пејачи
Пингвините од Мадагаскар

Во серијата настапуваат пингвините од филмот Мадагаскар, а главниот лик е: Капетанот, кој ја предводи пингвинската војска, воедно им помага на своите војници да се подготват што подобро за задачите кои им претстојат и за него не постојат нерешливи проблеми. Ковалски е најумниот, тој постојано измислува изуми кои и помагаат на војската совршено да функционира  во сите воени задачи и вежби. Војникот е најмлад, најемотивен, но и  најслаб по чин во четата, кого сите ликови го исмејуваат. Рико е тотално откачен и непредвидлив, кој многу сака да ги разнесува работите во воздух, а негови омилени звуци се звуци на бомба. Ова се четирите главни лика од њујоршката зоолошка градина кои се обучени за специјални боречки, а и други вештини, со чија помош одржуваат ред во градината. Најголем непријател им е откачениот мајмун Џулијан- самопрогласен крал од неговиот род, а негови потчинети мајмуни му се Морис и Морт, кои сакаат само да се глупираат и не почитуваат никакви правила. Џулијан е спореден лик кој секогаш им се потсмева на пингвините и секогаш сака да се жали на нивна сметка. Алис е чуварка на зоолошката градина која ги мрази пингвините и  не ја сака својата работа. Серијата е работена во извонредна компјутерска анимација, изобилува со многу гестикулации и вербален хумор, а сите ликови се неодоливо слатки, шармантни и смешни.

Цртаната серија „Пингвините од Мадагаскар“ во Македонија се емитува на МТВ 1 и А1 телевизија.

## Наводи
Бубалици

**The Big Bang Theory** или во Македонија емитувана како „**Бубалици**“ — американска телевизиска серија создадена од страна на Чак Лори и Бил Пради, која дебитирала на 24 септември 2007 година, на CBS. Во серијата се раскажува за секојдневниот живот на двајца физичари од Калтек, кои живеат спроти русокоса келнерка која има аспирации за шоу-бизнисот.

На 12 јануари 2011 година, CBS објавил дека серијата е обновена уште три години и ќе продолжи во текот на сезоната 2013-2014. Во февруари 2014 година, извршниот директор на CBS потврдил дека серијата е надградена за осмата сезона. Во март 2014 година бил обновен за три сезони до сезоната 2016-2017. Во март 2017 година бил обновен за уште две сезони до сезоната 2018-19.

Десеттата сезона започнала на 19 септември 2016 година.

## Тема

Леонард и Шелдон се цимери и брилијантни физичари. Тие се беспрекорни умови кои знаат како функционира вселената. Но, ова знаење не им помага во комуникацијата со останатиот свет, а особено кога треба да се разговара со жените. Ситуацијата се менува кога во станот отспротива се вселува симпатичната и комуникативна Пени. За Леонард, од тој момент се отвора еден сосема нов, нему непознат свет, во кој може да се најде место и за љубов. 

## Наводи

## Надворешни врски

* 
* 
* 

Категорија:Американски телевизиски серии
Список на острови во Германија

мини|260п|Сателитска снимка на Риген
Ова е **список на [[остров]]ите** на **[[Германија]]** во Северното и Балтичкото Море, како и некои позначајни острови во езера и реки.

## Најголеми острови

1) 72&nbsp;км2 ѝ припаѓаат на Полска

## Острови во Балтичкото Море

*Валфиш
*Грајфсвалдер Ој
*Денхолм
*Лангенвердер
*Пел
*Риген
*Руден
*Узедом
*Уманц
*Фемарн
*Филм
*Хиденсе

## Острови во Северното Море
[мини|300п|[Севернофрзиски Острови|Севернофрзиските Острови]]
[мини|650п|[Источнофризиски Острови|Источнофризиските Острови]]

*Источнофризиски Острови (во Ваденското Море)
**Балтрум
**Боркум
**Вангероге
**Јист
**Кахелотплате
**Лангеог
**Литје Херн
**Мелум
**Мемерт
**Нордернај
**Шпикерог
*Нојверк
*Севернофризиски Острови
**Амрум
**Зилт
**Нордштранд (денес полуостров)
**Пелворм
**Фер
*Халиген (дел и од Севернофризиските Острови)
**Греде-Апеланд
**Зидфал
**Лангенес
**Нордерог
**Нордштрандишмор
**Оланд
**Зидерог
**Халиг Хабел
**Хамбургер Халиг
**Хоге
*Хелдоланд
*Шархерн

## Острови во реката Везер
*Харирсанд

## Острови во реката Елба
*Лиезанд

## Острови во Боденското Езеро
*Линдау
*Мајнау
*Рајхенау

## Острови во Кимското Езеро
*Краутинсел
*Фрауенкимсе
*Херенкимсе

## Поврзано
* Ваденско Море
* Фризиски Острови
* Список на острови во Балтичкото Море

## Надворешни врски

* Острови - Патување во Германија 


Германија
Категорија:Географија на Германија
Германија
Острови
Исак Болеславски

**Исак Ефремович Болеславски** (; 9 јуни 1919, Золотоноша, Полтавска губернија - 15 февруари 1977, Минск) бил советски шаховски велемајстор, кандидат за светски првак, теоретичар и тренер.

## Животопис
Болеславски се родил во еврејско семејство во местото Золотоноша (денешна Украина) во 1919 година. Шах научил да игра на деветгодишна возраст, а уште како ученик остварил завиден успех со победата на чилишното шаховско првенство во 1933 година. Две години подоцна, заврпил трет на сесоветското младинско шаховско првенство, коешто се одржало во Ленинград; а во 1938, 1939 и во 1940 година, трипати по ред бил првак на Украинската ССР. Поради овие успеси, во 1939 година ја стекнал советската титула „Мајстор на спортот“. Првото свое учество на првенството на СССР го забележал во 1940 година, кога завршил на делба на 5. и 6. местото (заедно со Ботвиник).

Категорија:Родени во 1919 година
Категорија:Починати во 1977 година
Категорија:Советски шахисти
Категорија:Еврејски шахисти
Категорија:Советски Евреи
Категорија:Украински Евреи
Категорија:Носители на орденот „Знак на Честа“
Авантурите на Артур Гордон Пим

***Авантурите на Артур Гордон Пим*** е единствениот завршен роман на американскиот писател Едгар Алан По.

## Содржина
Во делото се раскажува приказната за младиот авантурист Артур Пим, кој своеволно се качува на бродот Грампус и отпловува со непознат екипаж. Ненадејно, се случува бунт во екипажот, па затоа Пим бил принуден првите четири дена да ги помине засолнувајќи се во подрумските делови на бродот. Неговиот пријател Август е единствениот негов познаник од екипажот, додека таткото на Август бил соборениот капетан. Под неверојатен сплет на околности, на крајот само Гордон Пим и еден од морнарите, Дирк Питерс, останале живи. Кога се чинело дека и тие ќе умреле од глад, случајно поминала една истражувачка експедиција, која се покажала спасоносна за нив. Артур Пим и Питерс се приклучиле на експедицијата која се обидувала да стигне до најодалечената точка на Јужниот Пол. Фабулата нејасно завршува додека целата екипа трагала по зацртаната цел.

## Интерпретација на делото
Ова е едно од потешките литаретурни дела за класификација. Водејќи се според почетокот, би можело да се претпостави дека станува збор за авантуристички роман. Едгар Алан По бил импресиониран од животот минат пловејќи по морските широчини, па така се решил да пишува книга заснована на таа тема. Некои аналитичари на делото на По забележуваат дека романот содржи автобиографски елементи, па дури и некои одлики својствени за симболизмот. Ова остварување на По било инспирација за Херман Мелвил и Жил Верн да ги создадат нивните препознатливи авантуристички новели.

## Наводи

## Надворешни врски
* „The Strange Dis/Appearance of Arthur G. Pym“  од универзитетот во Вирџинија
* „Tekeli-li“ or „Hollow Earth Lives: A Bibliography of Antarctic Fiction“ напишана од Фауно Ланкастер Кордес

## Поврзано
* Едгар Алан По
* Американска литература
Изборни единици во Исланд

**Изборните единици на [[Исланд]]** се едни од административните единици на државата. Изборните единици се користат за изборите и изборот на пратеници во исландското собрание.

## Изборни единици
Изборните единици на Исланд, заедно со бројот на пратеници, се:
***[[Северен Рејкјавик]]** (Reykjavíkurkjördæmi Norður): (11)
***[[Јужен Рејкјавик]]** (Reykjavíkurkjördæmi Suður): (11)
***[[Северозапад (Исланд)]]** (Norðvesturkjördæmi): (9)
***[[Североисток (Исланд)]]** (Norðausturkjördæmi): (10)
***[[Југ (Исланд)]]** (Suðurkjördæmi): (10)
***[[Југозапад (Исланд)]]** (Suðvesturkjördæmi): (12)

## Поврзано
*Административна поделба на Исланд
*Исланд

## Надворешни врски

* Статија на althingi.is

Категорија:Изборни единици во Исланд
Категорија:Списоци за Исланд
Административна поделба на Исланд

**Административната поделба на Исланд** ги опфаќа првостепените, второстепените, третостепените и четвртостепените административни единици на Исланд. Државата е поделена (од најмало) на: општини, окрузи, региони и изборни единици.

## Општини

Исланд е поделен на 76 општини кои управуваат со локалната власт, како на пример образованието или транспортот.

## Окрузи

Исланд е поделен на 23 окрузи и тие во добар дел претставуваат историска поделба. 

## Региони

Исланд е поделен на осум региони. Регионите претежно имаат статистички употреби.

## Изборни единици

До 2003 година, изборните единици биле истите со регионите. Со амандман законот бил променет и денес има 6 изборни единици.

## Поврзано
* Исланд
* Општини во Исланд
* Окрузи во Исланд
* Региони во Исланд
* Изборни единици во Исланд

*
Бад Емс

**Бад Емс** () — бањски град во Рајнската област-Пфалц, Германија. Претставува административен центар на руралниот округ Рајна-Лана и познат како бањско одморалиште и лекувалиште на реката Лана. Бад Емс е седиште и на месната општинска заедница Бад Емс.

## Географија
Градот е изграден на обете страни на реката Лана, која претставува природна граница помеѓу ридските системи Таунус и Вестервалд во состав на Рајнските Шкрилни Планини. Подрачјето на Бад Емс и околните приградски населби влегува во состав на природниот резерват на Насау.

Жичената железница „Курвалдбан“ води од градот до видиковец на емската Бизмаркова кула (*[[:de:Bismarckturm (Bad Ems)|Bismarckturm]]*).

## Историја
Во времето на Римското Царство, на местото е изградена тврдина како крепост во состав на горногерманската граница на царството, но денес преостануваат само малку наоди од неа. Позабележителни белези од тоа време можат да се среднат во околните шуми, каде се забалежуваат остатоци од некогашната римска граница.

Местото за првпат се споменува во документи од 880 г., а добило статус на град во 1324. Грофовите на Насау и грофовите на Каценелнбоген изградиле нови бањи, каде приредувале гозби за гости. Во XVII и XVIII век Бад Емс важел за еден од најпознатите бањски одморалишта во Германија. Својот врв го достигнал во XIX век, кога имал гости од целиот свет и станал омилено летувалиште на разни европски владетели и културни дејци, вклучувајќи го кајзерот Вилхелм I, руските цареви Николај I и Александар II, композиторот Рихард Вагнер, писателот Фјодор Достоевски, сликарот Василиј Верешчагин и многу други.

Во 1870 г. градот (тогаш дел од пруската покраина Хесен-Насау) се прочул како местоо на испраќање на т.н. „емска телеграма“, која станала повод за Француско-пруската војна. Во рускиот цар Александар II го 1876 е потпишаал Емскиот указ, со кој се забранува употребата на украинскиот јазик. Денес на тоа место се наоѓа споменик што сведочи за овој настан.

## Стопанство
Стопанството во градот е потесно поврзано со бањите и угостителството, но застапени се и други гранки како медицината и електротехниката и туризмот.

## Збратимени градови

Бад Емс е збратимен со:
*  Дројтвич Спа (Велика Британија)
*  Лубин (Полска)
*  Кон Кур на Лоара (Франција)
*  Бланкенфелде-Малов (Германија)

## Наводи

* Stella Ghervas, « Spas' political virtues : Capodistria at Ems (1826) », *Analecta Histórico Médica*, IV, 2006 (со A. Franceschetti).
:*[[:de:Bad Ems|Bad Ems]]*- Википедија на германски јазик (рев. 5 септември 2005) 

## Надворешни врски

* Бад Емс - градски портал 

## Галерија

Податотека:Bad Ems Concordia.jpg|Поглед на Бад Емс од височина
Податотека:Bad ems.jpg|Бад Емс од реката Лана
Податотека:Bad-ems-um-1900.jpg|Бад Емс во 1900 г.
Податотека:Badhaus 4.jpg|Некогашна бања
Податотека:BE Villa Schningk.jpg|Вилата „Шлинк“


Категорија:Бањски градови во Германија
Региони во Исланд

**Регионите во [[Исланд]]** сочинуваат едни од административните единици во земјата. Регионите имаат статистички намени. До 2003 година, регионите и изборните единици биле исти, но по 2003 година се создале нови изборни единици.

## Преглед на регионите
thumb|left|300px|Регионите во Исланд

## Поврзано
* Административна поделба на Исланд
* Изборни единици во Исланд
* Географија на Исланд


Категорија:Административна поделба на Исланд
Категорија:Списоци за Исланд
Категорија:Списоци на административни единици на земјите
Алтенбург (општинска заедница)

мини|Мена, административен центар на Алтенбург

**Алтенбург** () — општинска заедница во округот Алтенбург, во Тирингија, Германија. Седиштето на општинската заедница е во Мена.

Општинската заедница Алтенбург се состои од следниве општини:

# Алткирхен
# Добичен
# Дроген
# Герен
# Гелниц
# Лумпциг
# Мена
# Штаркенберг

Категорија:Општински заедници во Тирингија
Категорија:Поранешни општински заедници во Тирингија